
OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA OSNOVNE ŠKOLE KOPRIVNIČKI BREGI ZA 2026. GODINU 
 
 
PRAVNA OSNOVA ZA DONOŠENJE IZVJEŠTAJA

Polugodišnji i godišnji izvještaji o izvršenju financijskog plana proračunskih korisnika, sukladno Zakonu o proračunu (NN 144/21) i Pravilniku o polugodišnjem i godišnjem izvještaju o izvršenju proračuna i financijskog plana (NN 85/23), sastoje se od općeg i posebnog dijela te obrazloženja. Prihodi i primici te rashodi i izdaci iskazuju se na razini odjeljka ekonomske klasifikacije.
Račun prihoda i rashoda sastoji se od prihoda i rashoda iskazanih prema ekonomskoj klasifikaciji i prema izvorima financiranja te se prikazuje tablično. U tablici Prihoda i rashoda prema ekonomskoj klasifikaciji plan se iskazuje na razini podskupine ekonomske klasifikacije (druga razina računskog plana), a izvršenje na razini odjeljka ekonomske klasifikacije (četvrta razina računskog plana). U tablici Prihoda i rashoda prema izvorima financiranja plan i izvršenje iskazuju se na razini izvora financiranja (prva razina klasifikacije izvora financiranja).
Posebni dio polugodišnjeg i godišnjeg izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Plan se iskazuje na razini podskupine ekonomske klasifikacije (druga razina računskog plana), a izvršenje na razini odjeljka ekonomske klasifikacije (četvrta razina računskog plana).

 
SAŽETAK DJELOKRUGA RADA

Osnovna škola Koprivnički Bregi ima predmet poslovanja osnovno školovanje djece i mladeži sukladno Zakonu o odgoju i obrazovanju u osnovnoj i srednjoj školi. Rad škole organiziran je u matičnoj školi Koprivnički Bregi i područnoj školi Glogovac. Od školske godine 2023./2024. škola sudjeluje u Eksperimentalnom programu “ Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja“.                                                                                         
Eksperimentalni program trajat će četiri školske godine za sve učenike od 1. do 8. razreda MŠ Koprivnički Bregi i PŠ Glogovac. Program potpore, potpomognutog i obogaćenog učenja A2 u eksperimentalnom programu cjelodnevne škole čini (uz redovitu nastavu koja suštinski predstavlja A1 – program nacionalnoga kurikuluma) obavezno dio neposrednog odgojno-obrazovnog rada škole. Program A2 provodi se u svih osam razreda osnovne škole. Strukturiran je tako da je dio programa obavezan za sve učenike, a dio se aktivnosti programa organizira prema iskazanim potrebama učenika i roditelja, na načelu dobrovoljnosti. Provodi se kroz razrednu i predmetnu razinu cjelodnevne osnovne škole.  Nastava se izvodi prema planovima i programima koje je donijelo Ministarstvo znanosti i obrazovanja, prema Godišnjem planu i programu rada Škole te Školskom kurikulumu za školsku godinu 2025./2026. U OŠ Koprivnički Bregi provodi se niz izvannastavnih aktivnosti u sklopu B1 i B2 programa. Učenici se u aktivnosti uključuju sukladno svojim interesima te tako mogu sudjelovati u raznim umjetničkim, kulturnim, društveno-humanističkim, sportskim i drugim aktivnostima.
OŠ Koprivnički Bregi pohađa 154 učenika raspoređenih u 14 razrednih odjela od kojih Matičnu školu Koprivnički Bregi pohađa 118 učenika, a područnu školu Glogovac pohađa 36 učenika.
U OŠ Koprivnički Bregi zaposleno je 8+2 na zamjeni učitelja razredne nastave, 18+1 na zamjeni učitelja predmetne nastave, 3 stručna suradnika i ravnatelj te 11 ostalih djelatnika (administrativno i tehničko osoblje) i 4 pomoćnika u nastavi.



Obrazloženje programa rada školske ustanove

Financijskim planom škole sredstva su planirana za provođenje glavnih programa 7001 Redovni program osnovnog školstva i 7005 Program upravnog odjela. Ovi programi provodit će se kroz sljedeće aktivnosti i projekte:

· A107001 Upravljanje i administracija 
· A107002 Redovni rad OŠ
· A107004 Školska kuhinja
· K107001 Ulaganja u nefinancijsku imovinu
· T107027 Školska shema 2025./2026.
· A107011 Natjecanja-osnovne i srednje škole
· TT107010 Prilika za sve 7
Za plaće i materijalna prava zaposlenih u školi osiguravaju se sredstva u državnom proračunu dok za redovnu djelatnost osnivač škole Koprivničko-križevačka županija dodjeljuje školi sredstva prema brojku učenika i razrednih odjeljenja kao i za podmirenje materijalnih rashoda za svakodnevno neometano održavanje nastave. 
U matičnoj i područnoj školi radi školska kuhinja u kojoj se sukladno Eksperimentalnom programu „Osnovna škola kao cjelodnevna škola-Uravnotežen, pravedan, učinkovit i održiv sustav odgoja i obrazovanja” za sve učenike priprema doručak i ručak. 
Sukladno Odluci o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2025./2026., troškove prehrane za sve učenike podmiruje Ministarstvo znanosti, obrazovanja i mladih.
Ulaganja u nefinancijsku imovinu financiraju se sredstvima osnivača škole Koprivničko-križevačke županije te Ministarstva znanosti, obrazovanja i mladih. Od tih sredstava se nabavlja razna uredska i računalna oprema te didaktička pomagala za učionice kako bi se učenicima osiguralo što kvalitetnije i uspješnije odvijanje nastavnog procesa te provedba eksperimentalnog projekta cjelodnevne škole. Od osnivača, Koprivničko-križevačke županije predviđeno je financiranje nabave uredske opreme i namještaja, računalne opreme, ostale opreme za održavanje i zaštitu te nabava knjiga za školsku knjižnicu.

Sredstva za održavanje županijskih natjecanja školama osigurava osnivač Koprivničko-križevačka županija, a cilj nam je motivirati učenike za sudjelovanje na raznim natjecanjima kako na međuopćinskoj razini tako i županijskoj i državnoj.  
U sklopu projekta „Školska shema 2025./2026.“ cilj je podjela voća i povrća te mlijeka učenicima svih razreda. Cilj projekta je promoviranje zdravih prehrambenih navika kako bi se povećao udio voća, povrća, mlijeka i mliječnih proizvoda u svakodnevnoj prehrani učenika te spriječila pretilost i bolesti uzrokovane neadekvatnom prehranom u dječjoj dobi.
U sklopu projekta „Prilika za sve 7“ cilj je pružiti stručnu podršku učenicima s poteškoćama u razvoju za ravnopravno uključivanje u rad i obrazovni sustav, a u okviru navedenog projekta OŠ Koprivnički Bregi ima četiri pomoćnika u nastavi.

Prioritet škole je kvalitetno obrazovanje i odgoj učenika koje se ostvaruje kroz: 
- stalno usavršavanje nastavnog kadra te podizanje nastavnog standarda na višu razinu; 
- poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja i druge aktivnosti u projektima, priredbama i manifestacijama;
- poticanje za sudjelovanje na sportskim aktivnostima, uključivanje kroz natjecanja na školskoj razini i šire;
- organiziranje zajedničkih aktivnosti učenika, roditelja i učenika tijekom izvannastavnih aktivnosti, upoznavanje kulturne i duhovne baštine;
- poticanje razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.



- OBRAZLOŽENJE OSTVARENJA PRIHODA I RASHODA, PRIMITAKA I IZDATAKA 

[bookmark: _Hlk106876432]Financijski plan Osnovne škole Koprivnički Bregi za 2026. godinu donesen je na sjednici Školskog odbora dana 5. prosinca 2025. godine dok su I. Izmjene i dopune Financijskog plana za 2026. godinu donesene na sjednici Školskog odbora dana 18. lipnja 2026. godine.

Osnovna škola Koprivnički Bregi je u razdoblju 1. siječnja do 30. lipnja 2026. godine ostvarila sveukupno prihoda i primitaka u visini od 793.267,06  EUR, a indeks u odnosu na plan iznosi 46,40  dok u odnosu na prethodnu godinu indeks iznosi 113,69. Izvršeno je rashoda i izdataka u ukupnom iznosu od 785.313,48  EUR, a indeks u odnosu na plan iznosi 48,76 dok u odnosu na prethodnu godinu indeks iznosi 100,33.
                                                                                                  
PRIHODI prema izvorima financiranja

U razdoblju od 1. do 30. lipnja 2026. godine ostvareno je prihoda i primitaka u visini od 793.267,06  EUR, a indeks u odnosu na plan iznosi 46,40 dok u odnosu na prethodnu godinu indeks iznosi 113,69.


11 Opći prihodi i primici
Opći prihodi i primici ostvareni su u iznosu od 23.375,94 EUR, što predstavlja 31,75 plana. Ostvareni prihodi koriste se za financiranje programa iznad zakonskog standarda – za rashode županijskih natjecanja, rashode za materijal i energiju te rashode za usluge za koje zakonski standard ne osigurava dostatna sredstva, kao i za nabavu nefinancijske imovine.

31 Vlastiti prihodi
[bookmark: _Hlk106878753]Prihodi od prodaje proizvoda i roba te pruženih usluga odnose se na prodaju prikupljenog starog papira i iznajmljivanje školske sportske dvorane. 
U prvoj polovici 2026. godine ostvareno je prihoda u iznosu od 3.221,36 EUR, a indeks iznosi 48,22 od planiranog.

43 Ostali prihodi za posebne namjene 
Ostali prihodi za posebne namjene obuhvaćaju prihode od upravnih i administrativnih pristojbi te pristojbi po posebnim propisima. Uglavnom se odnose na uplate zaposlenika škole za prehranu u školskoj kuhinji, ostale nespomenute prihode te sufinanciranje troškova režija dječjeg vrtića koji koristi prostor škole. U prvoj polovici 2026. godine ostvareno je 9.913,18 EUR prihoda, što predstavlja 28,26 plana.

50 Pomoći iz državnog proračuna
Pomoći su ostvarene u iznosu od 665.334,06 EUR, što predstavlja 48,21 plana. Ostvarene su tekuće pomoći Ministarstva znanosti, obrazovanja i mladih za troškove zaposlenika (plaće i materijalna prava), kao i prihodi iz nadležnog županijskog proračuna namijenjeni financiranju redovne djelatnosti proračunskih korisnika.

52 Ostale pomoći
Pomoći proračunskim korisnicima iz proračuna koji im nije nadležan ostvarene su u iznosu od 78.310,81 EUR, što predstavlja 33,18 plana, dok indeks u odnosu na prethodnu godinu iznosi 78,80. Ostvarene su tekuće pomoći Općine Koprivnički Bregi za troškove međuopćinskih natjecanja učenika, izradu školskog lista, školu plivanja, stručno usavršavanje djelatnika te dnevnice učiteljima na izvanučioničkoj nastavi. Ostala sredstva uključuju uplate drugih škola za troškove međuopćinskih natjecanja te sredstva Agencije za odgoj i obrazovanje za troškove održavanja županijskih stručnih vijeća iz njemačkog jezika koja se održavaju u našoj školi, kao i prihode za nabavu psihodijagnostičkih sredstava za rad psihologa. Nadalje, ulaskom škole u CDŠ ostvarena su značajna sredstva za provedbu aktivnosti B1 te za provedbu izvannastavnog programa u sklopu aktivnosti B2.

56 Fondovi EU
Tekući prijenosi između proračunskih korisnika istog proračuna temeljem prijenosa EU sredstava - ostvareno  u visini od 16.931,71 EUR, a indeks je 48,39 plana. Ostvarene su pomoći za tekući projekt Školska shema za nabavu voća i mlijeka za sve učenike škole te tekući projekt Prilika za sve 7, a škola ima četiri pomoćnika u nastavi kojima su uz
plaću, dnevnice i prijevoz na posao i s posla u sklopu projekta osigurana i sredstva za isplatu uskrsnice, dara za djecu, božićnice i regresa.

61 Donacije
Ostvarene su donacije u iznosu od 1.180,00 EUR. Radi se o donaciji za osvojeno 3. mjesto na natječaju na temu gospodarenja otpadom te donaciji za inozemne dnevnice učitelja na izvanučioničkoj nastavi, a indeks je 44,63 plana.
 
71 Prihodi od prodaje ili zamjene nefinancijske imovine i naknade s naslova osiguranja
U prvoj polovici 2026. godinu nisu ostvareni prihodi s obzirom da nije bilo prijava šteta na imovini škole, a indeks je 0,00 plana kao i u odnosu na prethodnu godinu.



RASHODI prema ekonomskoj klasifikaciji 
 
Rashodi poslovanja u prvoj polovici 2026. godine izvršeni su u iznosu od 785.313,48 EUR, a indeks je 48,76 planiranog dok u odnosu na prethodnu godinu indeks iznosi 100,33. 


31 Rashodi za zaposlene 
Rashodi za zaposlene izvršeni su iznosu od 651.990,89 EUR, indeks je 51,32 plana, a u odnosu na prethodnu godinu 98,43. Obuhvaćaju rashode za plaće zaposlenika, isplatu ostalih prava zaposlenika ugovorena kolektivnim ugovorima i doprinose na plaće.

32 Materijalni rashodi 
Materijalni rashodi izvršeni su u iznosu od 124.652,23 EUR, a indeks je 40,95 plana dok u odnosu na prethodnu godinu indeks iznosi 117,20. Obuhvaćaju naknade troškova zaposlenicima, rashode za materijal i energiju te rashode za usluge i ostale usluge. U prvoj polovici 2026. godine zaposlenici su više sudjelovali na stručnim skupovima škola koje su u projektu cjelodnevne škole pa su stoga povećani troškovi naknade zaposlenima. Od planiranih rashoda za 2026. godinu izvršeni su stručni servisi i redovita ispitivanja. Značajno povećanje bilježe rashodi ostalih usluga te nespomenutih rashoda poslovanja koji su nastali ulaskom škole u eksperimentalni program cjelodnevne škole (provedba B1 i B2 aktivnosti).
 
34 Financijski rashodi 
Financijski rashodi izvršeni su u ukupnom iznosu od 8,30 EUR, a indeks je 4,56 plana dok je u odnosu na prethodnu godinu 100,00. U cijelosti se odnose na ostale financijske rashode (usluge platnog prometa i zatezne kamate).

36 Pomoći dane u inozemstvo i unutar općeg proračuna
Rashodi za troškove prehrane i prijevoza učenika na međuopćinska natjecanja izvršeni su u iznosu od 32,64 EUR, a indeks iznosi 4,92 plana dok u odnosu na prethodnu godinu indeks iznosi 32,00.

38 Rashodi za donacije, kazne, naknade šteta i kapitalne pomoći
Rashodi su izvršeni u iznosu od 333,00 EUR, a indeks iznosi 100,00 u odnosu na plan dok na prošlu godinu iznosi 104,23. Rashodi se odnose na sredstva MZOM-a za nabavu higijenskih potrepština za učenice naše škole.

42 Rashodi za nabavu nefinancijske imovine 
Rashodi za nabavu nefinancijske imovine izvršeni su u iznosu od 8.296,42 EUR, a indeks iznosi 24,17 plana dok indeks u odnosu na prethodnu godinu bilježi smanjenje od 61,06. U prvoj polovici 2026. godine nabavljena je uredska oprema i namještaj, oprema za održavanje i zaštitu te uređaji, strojevi i oprema za ostale namjene.




- OBRAZLOŽENJE PRENESENOG VIŠKA ODNOSNO MANJKA IZ PRETHODNE GODINE I VIŠKA ODNOSNO MANJKA ZA PRIJENOS U SLJEDEĆE RAZDOBLJE 


REZULTAT POSLOVANJA – MANJAK PRIHODA

Prijenosi sredstava po izvorima financiranja:
	Izvori financiranja
	Preneseno iz prethodne godine
	Izvršeno 1-6/2026
	Rezultat po izvorima financiranja na dan 30.06.2026.

	 
	 
	 
	

	11 Opći prihodi i primici i 
50 Pomoći iz državnog proračuna - županija
	-7.961,40
	632,38
	-7.329,02

	31 Vlastiti prihodi
	1.851,56
	-377,76
	1.473,80

	43 Ostali prihodi za posebne namjene
	-7.891,54
	2.517,62
	-5.373,92

	50 Pomoći iz državnog proračuna
	-100.488,62
	409,02
	-100.079,60

	52 Ostale pomoći
	16.931,90
	4.719,77
	21.651,67

	56 Fondovi EU
	-2.667,96
	261,10
	-2.406,86

	612  Donacije
	1.172,35
	-208,55
	963,80

	UKUPNO
	-99.053,71
	7.953,58
	-91.100,13



Ukupno stanje na računima podskupine 922 u Glavnoj knjizi i u Financijskim izvještajima na dan 31.12.2025. iznosi -99.053,71 EUR. U razdoblju od 1. do 6. mjeseca ove godine ostvaren je višak prihoda i primitaka u iznosu od 7.953,58 EUR te je za sljedeće razdoblje raspoloživ manjak prihoda i primitaka u iznosu od -91.100,13 EUR. 

Prema Odluci o raspodjeli rezultata, a što je uvršteno u I. Izmjene i dopune Financijskog plana za 2026. godinu, viškom iz prethodne godine financiraju se: 
· rashodi za provedbu B1 i B2 aktivnosti, stručno usavršavanje djelatnika škole u sklopu CDŠ-a i razmjenu iskustava sa školama partnerima u projektu cjelodnevne škole,
· rashodi nabave psihodijagnostičkih sredstava za rad školskog psihologa
· rashodi za pokriće troškova sistematskih pregleda zaposlenika škole te ostalih nespomenutih rashoda poslovanja
· rashodi za nabavu didaktičkih pomagala za učenike te stručno usavršavanje učitelja razredne nastave.
Što se tiče manjka iz prethodne godine, a koji se odnosi na potraživanja za prihode poslovanja iz nadležnog proračuna (računa koji su knjiženi u 12. mjesecu 2025. godine, a plaćeni su tokom siječnja 2026. godine) te potraživanja za plaću zaposlenika i pomoćnika u nastavi za prosinac 2025. godine za koju je prihod knjižen u siječnju 2026. godine, manjak je u potpunosti pokriven. 
U prvoj polovici 2026. godine ostvaren je višak prihoda i primitaka na Vlastitim izvorima od iznajmljivanja dvorane te prodaje papira, na Ostalim pomoćima od dobivenih sredstava MZOM-a za provedbu cjelodnevne škole te na Donacijama za osvojeno 3. mjesto škole na natječaju na temu gospodarenja otpadom dok je manjak prihoda i primitaka ostvaren na Pomoćima iz državnog proračuna – županija za račune za mjesec lipanj, a koji su plaćeni u srpnju 2026. godine. Manjak je također ostvaren na Ostalim prihodima za posebne namjene za prehranu djelatnika u školskoj kuhinji te na Pomoćima iz državnog proračuna i Fondova EU za plaću zaposlenika škole i pomoćnika u nastavi za mjesec lipanj za koju će prihod biti knjižen tokom mjeseca srpnja 2026. godine. 



POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU FINANCIJSKOG PLANA ZA 2026. GODINU



IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Osnovna škola Koprivnički Bregi nema ugovorenih kredita i zajmova niti obveza po takvoj osnovi.



VODITELJICA RAČUNOVODSTVA:                            RAVNATELJ ŠKOLE:
    Martina Prvčić, univ.mag.oec.		 Mario Sinovec, dipl.ing.mat.
  
	 	 	 	

				 PREDSJEDNICA ŠKOLSKOG ODBORA: 
                                                               		         Suzana Vusić, uč. 

